ddrg/super_eurlex huggingface dataset:
(2)

Maailma Terviseorganisatsiooni (WHO) tubaka tarbimise leviku vähendamise raamkonventsiooni sõlmimine kiideti ühenduse nimel heaks nõukogu otsusega 2004/513/EÜ (1) ning see on Euroopa Liidu jaoks protokolliga ühinemise tingimus.
(2)

Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri”) artikli 48.1 kohaselt maksab selle liikmesriigi keskpank, mille suhtes kehtestatud erand on tühistatud, oma osa Euroopa Keskpanga (EKP) märgitud kapitalist sisse samaväärselt teiste eurot rahaühikuna kasutavate liikmesriikide keskpankadega. 29. augusti 2013. aasta otsuse EKP/2013/28 (riikide keskpankade protsentuaalsete osade kohta Euroopa Keskpanga kapitali märkimise aluses) (3) artikli 2 kohaselt on Latvijas Banka osakaal EKP kapitali märkimise aluses 0,2821 %. Latvijas Banka on oma osa EKP kapitalis osaliselt sisse maksnud 21. juuni 2013. aasta otsuse EKP/2013/20 (Euroopa Keskpanga kapitali sissemaksmise kohta euroalaväliste riikide keskpankade poolt) (4) artikli 1 kohaselt. Seega on maksmata osa 29 424 263,59 eurot, mis saadakse, korrutades EKP märgitud kapital (1 082 500 706,61 eurot) Latvijas Banka osakaaluga kapitali märkimises (0,2821 %), millest lahutatakse EKP märgitud kapitali sissemakstud osa.
(3)

Tariifikvootide tõhus haldamine ja läbipaistvus nende kasutamisel on esmatähtsad, et tagada varem Uruguay voorus võetud põllumajandustoodete turulepääsu käsitlevate kohustuste nõuetekohane täitmine. WTOs 2013. aasta kestel peetud läbirääkimised on võimaldanud WTO liikmetel jõuda kokkuleppeni tariifikvootide haldamise mehhanismi rakendamises, mis peaks sisaldama läbipaistvussätteid ja alakasutuse meedet.
(5)

Sõidukite muul kui ettevõtluse eesmärgil kasutamist on raske täpselt kindlaks teha ja isegi kui see on võimalik, on selline mehhanism tihti koormav. Taotletud meetmete kohaselt tuleks mitte ainult ettevõtluse eesmärgil kasutatavate mootorsõidukite kuludelt mahaarvatav käibemaks kehtestada ühtse protsendimäärana koos mõne erandiga. Olemasoleva teabe alusel on Poola Vabariik seisukohal, et 50 %-line määr on põhjendatud. Selleks et vältida topeltmaksustamist, tuleks piirangu rakendusalas lõpetada nõue arvestada käibemaksu mootorsõidukite muul kui ettevõtluse eesmärgil kasutamise puhul. Kõnealused meetmed oleksid põhjendatud vajadusega lihtsustada käibemaksu kogumise menetlust ning vältida ebaõigest arvepidamisest ja valede maksudeklaratsioonide esitamisest tulenevat maksudest kõrvalehoidumist.
1.

6. seadme puhul, mille väävliärastuse aste 2016. aastaks on 92 %: palutakse selgitada, kas rakendusotsuse 2012/115/EL lisa liite C tabelis C.3 sätestatud tingimused sellise väärtuse kohaldamiseks on täidetud (tegemist on seadmega, mille kohta on sõlmitud suitsugaasi väävlitustamise või lubja sissepritse seadme paigaldamise leping ning selle paigaldamise töödega on alustatud enne 1. jaanuari 2001).
(26)

Hispaania on teinud tihedat Bursaphelenchus xylophilus’e kontrolli Portugaliga piirnevatel aladel – Andalusia, Castilla y Leon’i, Extremadura ja Galicia autonoomses piirkonnas, kontrollides ka sellest kahjulikust organimist puutumata alasid. Eesmärgiks on range järelevalve haiguse varaseks avastamiseks ja kõrvaldamiseks konkreetsetes piirkondades, et kaitsta muid alasid liidu territooriumil. Hispaania on juba eraldanud olulisi ressursse kahe eraldiseisva, Extremaduras ja Galicias esinenudBursaphelenchus xylophilus’e puhangu tõrjeks. Arvestades Bursaphelenchus xylophilus’e ohtlikku mõju okaspuudele ja okaspuupuidule, haiguse kiiret levikut ning võimalikku mõju liidu metsatööstusele ja rahvusvahelisele puidukaubandusele, on see tegevus sisuliselt kavandatud kaitsma nii Hispaania territooriumi kui ka muud liidu territooriumi. Seepärast on asjakohane kohaldada selle taotluse suhtes liidu rahalise toetuse kõrgemat määra, käesoleval juhul 75 %.
2)

Lisatakse järgmised artiklid: „Artikkel 5a Liidu finantshuvide kaitse 1. Komisjon astub vajalikke samme, tagamaks, et käesoleva otsuse alusel rahastatavate meetmete rakendamisel kaitstakse Euroopa Liidu finantshuve pettuse, korruptsiooni ja muu ebaseadusliku tegevuse vastu ennetustegevusega, tõhusa kontrolliga ja alusetult väljamakstud summade sissenõudmisega ning eeskirjade eiramise tuvastamise korral tõhusate, proportsionaalsete ja hoiatavate karistustega. 2. Komisjonil või tema esindajatel ja kontrollikojal on õigus auditeerida dokumentide põhjal ja kohapealse kontrollimise alusel kõiki toetusesaajaid, töövõtjaid, alltöövõtjaid ja muid kolmandaid isikuid, keda on käesoleva otsuse alusel rahastatud liidu vahenditest. 3. Euroopa Pettustevastane Amet (OLAF) võib korraldada juurdlusi, sealhulgas kohapealset kontrolli ja inspekteerimist, Euroopa Parlamendi ja nõukogu määruses (EL, Euratom) nr 883/2013 (2) ning nõukogu määruses (Euratom, EÜ) nr 2185/96 (3) sätestatud korras eesmärgiga teha kindlaks, kas käesoleva otsuse alusel rahastatava kokkuleppe, otsuse või lepingu puhul on esinenud pettust, korruptsiooni või mis tahes muud liidu finantshuve kahjustavat ebaseaduslikku tegevust. Ilma et see piiraks lõike 2 ja selle lõike esimese lõigu kohaldamist, antakse kolmandate riikide ja rahvusvaheliste organisatsioonidega sõlmitud koostöölepingutega, samuti käesoleva otsuse kohaldamisest tulenevate lepingute, kokkulepete ja otsustega komisjonile, kontrollikojale ja OLAFile selgesõnaliselt õigus selliseks auditeerimiseks ja kohapealseks kontrolliks. Artikkel 5b Vahekokkuvõte Komisjon peab esitama nõukogule ja Euroopa Parlamendile hiljemalt 31. detsembril 2017 vahearuande käesoleva otsuse rakendamise kohta ühisettevõtte poolt esitatud teabe alusel. Selles aruandes esitatakse andmed artikli 4 lõikes 3 nimetatud Euratomi rahalise panuse kasutamise kohta kohustuste ja kulude osas. (2) Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT L 248, 18.9.2013, lk 1)." (3) Nõukogu 11. novembri 1996. aasta määrus (Euratom, EÜ) nr 2185/96, mis käsitleb komisjoni tehtavat kohapealset kontrolli ja inspekteerimist, et kaitsta Euroopa ühenduste finantshuve pettuste ja igasuguse muu eeskirjade eiramiste eest (EÜT L 292, 15.11.1996, lk 2).”"
(11)

Komisjoni arvates ei saa heaks kiita taotlust vabastada alla 24 meetri pikkused C- ja D-klassi laevad direktiivi 2009/45/EÜ I lisa reegli III/2.1 nõudest (varu-päästeparve olemasolu). Ühendkuningriik ei ole tõendanud, et soodsates ilmastikuoludes päevasel ajal ja suvel sõitvate laevade ohutus kavandatud käitamistingimustes ei vähene. Ühendkuningriik ei ole tõendanud ka seda, et oht, et päästeparv ei ole kättesaadav, on väike. Lisaks on vastuvõetamatu kavandatud samaväärne nõue, et pardal peab olema ujuvvahendeid 20 % isikute jaoks, sest see tähendab, et neid kasutavad inimesed on vees. Mõnes meetmega hõlmatud piirkonnas võib merevee temperatuur kõnealusel suveperioodil olla väga madal, mõnikord kõigest 5 °C.
(6)

15. mail 2013 ja 20. juulil 2013 saadetud kirjades teavitas Gruusia komisjoni, et tuvastatud puuduste kõrvaldamiseks on võetud meetmeid. Eelkõige märkisid Gruusia ametiasutused, et riiklikud õigusnormid on konventsiooniga vastavusse viidud ja et merehariduse- ja väljaõppe asutused on need õigusnormid rakendanud. Esitati tõendid, et puuduv väljaõppevarustus on hangitud ja kohale toimetatud.
3)

Kui ühiskomitee koosolekul on kavas vastu võtta otsus punktis 1 osutatud protokolli muudatuste kohta, võetakse vajalikud meetmed selleks, et liidu nimel väljendatavas seisukohas oleks arvesse võetud uusimaid statistilisi, bioloogilisi ja muid asjakohaseid komisjonile edastatud andmeid. Sel eesmärgil ja nimetatud andmetele tuginedes edastavad komisjoni talitused piisava ajavaruga enne asjaomast ühiskomitee koosolekut nõukogule või nõukogu ettevalmistavatele organitele analüüsimiseks ja heakskiitmiseks ettevalmistava dokumendi, milles on esitatud kavandatava liidu seisukoha üksikasjad. Punkti 1 alapunktis a osutatud küsimustes on kavandatava liidu seisukoha heakskiitmiseks nõukogus vajalik kvalifitseeritud häälteenamus. Muudel juhtudel loetakse ettevalmistavas dokumendis kavandatav liidu seisukoht heaks kiidetuks, kui blokeeriva vähemusega võrdne arv liikmesriike ei avalda selle suhtes vastuseisu nõukogu ettevalmistava organi koosolekul või 20 päeva jooksul ettevalmistava dokumendi kättesaamisest, olenevalt sellest, kumb sündmus leiab aset varem. Vastuseisu korral edastatakse küsimus lahendamiseks nõukogule. Kui edasiste koosolekute käigus, sealhulgas kohapeal, ei suudeta kokkulepet saavutada, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele. Komisjonil palutakse võtta õigel ajal ühiskomitee otsuse suhtes vajalikud järelmeetmed, kaasa arvatud vajaduse korral asjaomase otsuse avaldamine Euroopa Liidu Teatajas ning kõnealuse otsuse rakendamiseks vajalike ettepanekute esitamine.
a)

Konventsiooni artiklisse 25 lisatakse lõike 2 järele uus lõige järgmises sõnastuses: „3. Riik, kellele ei ole viidatud lõikes 2, kuid kes on Ühinenud Rahvaste Organisatsiooni liikmesriik, võib konventsiooniga ühineda, kui ühinemine on heaks kiidetud konventsiooniosaliste kohtumisel. Oma ühinemiskirjas peab see riik deklareerima, et tema konventsiooniga ühinemine kiideti heaks konventsiooniosaliste kohtumisel, märkides heakskiidu saamise kuupäeva. Ühtegi Ühinenud Rahvaste Organisatsiooni liikmesriigi konventsiooniga ühinemise taotlust ei võeta konventsiooniosaliste kohtumisel arutusele, kui see lõige ei ole jõustunud kõikide riikide ja organisatsioonide suhtes, kes olid konventsiooniosalised 28. novembril 2003.” ning ülejäänud lõiked nummerdatakse vastavalt ümber;
(1)

Globaliseerumisega Kohanemise Euroopa Fond (edaspidi „fond”) on loodud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda.
(11)

Pidades silmas asjaolu, et Jordaania maksebilansis on pärast IMFi ja teiste mitmepoolsete institutsioonide vahendite eraldamist endiselt suur ja püsiv välisrahastuse puudujääk, kuigi Jordaania on juba rakendanud jõulisi majanduse stabiliseerimis- ja reformikavasid, ning arvestades, et Jordaania välisrahastamine on välismõjude suhtes tundlik, mistõttu on vaja tagada piisavad välisvaluutareservid, on praeguses erandlikus olukorras asjakohane anda Jordaaniale liidu makromajanduslikku finantsabi (edaspidi „liidu makromajanduslik finantsabi”) ja vastata seega riigi taotlusele toetada koostoimes IMFi programmiga Jordaania majanduse stabiliseerimist. Liidu makromajanduslik finantsabi toetaks Jordaania majanduse stabiliseerimist ja struktuurireformide kava, täiendades IMFi rahastamisvahendeid.
(11)

Pidades silmas asjaolu, et Kirgiisi Vabariigi maksebilansis on jätkuvalt märkimisväärne välisrahastamise puudujääk ka pärast IMFi ja teiste mitmepoolsete institutsioonide poolset ressursside eraldamist ning seda vaatamata sellele, et Kirgiisi Vabariik on rakendanud jõulisi majanduse stabiliseerimise ja reformikavasid, on liidu poolt Kirgiisi Vabariigile antav makromajanduslik finantsabi (edaspidi „liidu makromajanduslik finantsabi”) praeguses erandlikus olukorras asjakohane reageering Kirgiisi Vabariigi taotlusele, et toetada majanduse stabiliseerumist koostoimes IMFi programmiga.
b)

Makromajandusliku finantsabi andmise tingimuseks peaks olema see, et komisjon teeb koos mitmepoolsete finantseerimisasutustega eelnevalt kindlaks, et riigil on pärast Rahvusvahelise Valuutafondi ja teiste mitmepoolsete institutsioonide poolset vahendite eraldamist endiselt suur ja püsiv vajadus välisrahastuse järele, kuigi asjaomane riik või territoorium on juba rakendanud jõulisi majanduse stabiliseerimis- ja reformikavasid.
ET

Nõukogu 4. detsembri 2014. aasta otsuse 2014/872/ÜVJP (millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas, ja otsust 2014/659/ÜVJP, millega muudetakse otsust 2014/512/ÜVJP) parandused

( Euroopa Liidu Teataja L 349, 5. detsember 2014 )

Leheküljel 59 artikli 1 esimese lõigu punktis 4 (artikli 3a lõike 3 asendamine)

asendatakse

järgmisega:

Leheküljel 59 artikli 1 esimese lõigu punktis 5 (artikli 4 lõike 1 punkti c asendamine)

asendatakse

projektid, millel on võimekus toota naftat kildakihtides leiduvast toorainest hüdrofrakkimise teel; see ei kehti läbi kildakihtide toimuvale uurimisele ja tootmisele eesmärgiga leida muid kui kildalasundeid või kaevandada neist naftat.”

järgmisega:

projektid, millel on võimekus toota naftat kildakihtides leiduvast toorainest hüdrofrakkimise teel; see ei kehti läbi kildakihtide toimuvale uurimisele ja tootmisele eesmärgiga leida või ammutada naftat mittekilda-maardlatest.”

Leheküljel 59 artikli 1 esimese lõigu punktis 5 (artikli 4 lõike 5 asendamine)

asendatakse

„5. Luba võidakse anda juhul, kui kaupade ja tehnoloogiate müümine, tarnimine, üleandmine, eksport või lõigetes 1 ja 2 nimetatud teenuste osutamine on vajalik sellise sündmuse kiiresti ärahoidmiseks või leevendamiseks, millel on tõenäoliselt ränk ja märkimisväärne mõju inimeste tervisele ja ohutusele või keskkonnale. Asjakohaselt põhjendatud erandjuhtudel võib lubada müümist, tarnimist, üleandmist, eksporti või lõigetes 1 ja 2 osutatud teenuste osutamist ilma eelneva loata, tingimusel et eksportija teatab sellest pädevale asutusele kolme tööpäeva jooksul pärast müügi, tarnimise, üleandmise, ekspordi või teenuste osutamise toimumist, esitades ilma eelneva loata toimunud müügi, tarnimise, üleandmise, ekspordi või teenuste osutamise üksikasjalikud ja asjakohased põhjendused.””
„(3)

Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ning ilma et see mõjutaks kõnealuse protokolli artiklit 4 ei osale Ühendkuningriik käesoleva otsuse vastuvõtmisel ning see ei ole tema suhtes siduv ega kohaldatav.”
„Volkov, Vitaliy Nikolayevich

Šklovi piirkonnakohtu kohtunik. Tegi 2012. aasta jaanuaris otsuse viia endine presidendikandidaat ja opositsiooniaktivist N. Statkevitš üle Mogiljovis asuvasse kinnisesse vanglasse üksnes sel põhjusel, et N. Statkevitš oli väidetavalt rikkunud Šklovi karistuslaagri IK-17 sisekorra eeskirju. Selle otsuse tulemusena on rikutud N. Statkevitši inimõigusi, sealhulgas ei ole tal lastud magada ja on põhjustatud oht tema tervisele.
Komisjoni 2. mai 2014. aasta otsuse 2014/256/EL (millega kehtestatakse järeltöödeldud paberist toodetele ELi ökomärgise andmise ökoloogilised kriteeriumid) parandus

( Euroopa Liidu Teataja L 135, 8. mai 2014 )

Leheküljel 45 lisa 4. kriteeriumis

asendatakse

„Hindamine ja kontroll: taotleja peab esitama märgtugevust suurendavate ainete kohta ringlussevõetavuskatse ja liimainete kohta eemaldatavuskatse tulemused. Standardsed katsemeetodid on PTS–meetod PTS–RH 021/97 (märgtugevust suurendavate ainete puhul) ja INGEDE Method 12 (mittelahustuvate liimainete eemaldatavuse puhul) või mõni samaväärne katsemeetod. Taotleja peab esitama kinnituse selle kohta, et järeltöödeldud paberist toode, mis on kaetud ja lamineeritud, vastab punkti 3 alapunktile c. Kui mõni järeltöödeldud paberist toote osa on kergesti eemaldatav (nt rippmapi metallmehhanism või korduvkasutatavad töövihikukaaned), võib ringlussevõetavuskatse teha ilma selle osata. Mittepaberkomponentide lihtsat eemaldatavust tõendatakse paberikogumisettevõtja, ringlussevõtuettevõtja või mõne samaväärse organisatsiooni kinnitusega. Kasutada võib ka katsemeetodeid, mille puhul pädev ja sõltumatu kolmas isik on tõendanud, et need annavad samaväärseid tulemusi.”
ET

Nõukogu 4. detsembri 2014. aasta otsuse 2014/872/ÜVJP (millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas, ja otsust 2014/659/ÜVJP, millega muudetakse otsust 2014/512/ÜVJP) parandus

( Euroopa Liidu Teataja L 349, 5. detsember 2014 )

Leheküljel 59 asendatava artikli 4 lõikes 5

asendatakse

„5. Luba võidakse anda juhul, kui kaupade ja tehnoloogiate müümine, tarnimine, üleandmine, eksport või lõigetes 1 ja 2 nimetatud teenuste osutamine on vajalik sellise sündmuse kiiresti ärahoidmiseks või leevendamiseks, millel on tõenäoliselt ränk ja märkimisväärne mõju inimeste tervisele ja ohutusele või keskkonnale. Asjakohaselt põhjendatud erandjuhtudel võib lubada müümist, tarnimist, üleandmist, eksporti või lõigetes 1 ja 2 osutatud teenuste osutamist ilma eelneva loata, tingimusel et eksportija teatab sellest pädevale asutusele kolme tööpäeva jooksul pärast müügi, tarnimise, üleandmise, ekspordi või teenuste osutamise toimumist, esitades ilma eelneva loata toimunud müügi, tarnimise, üleandmise, ekspordi või teenuste osutamise üksikasjalikud ja asjakohased põhjendused.”
210

Ternavsky, Anatoly Andreevich (Ternavski, Anatoli Andrievich Ternavskiy, Anatoly Andreyevich)

ТЕРНАВСКИЙ, Анатолий Андрэевiч

ТЕРНАВСКИЙ, Анатолий, Андреевич

Sünniaeg: 1950 Sünnikoht: Donetsk, Ukraina
(6)

Rootsi on komisjonile teatanud, et heakskiidetud likvideerimisprogrammiga hõlmatud aladel viimase kolme aasta kestel tehtud seire andmetel on ainult ühes kasvanduses saadud bakteriaalse neeruhaiguse suhtes positiivne testitulemus. Kõnealune kasvandus on kaladest tühjendatud ning praegu seda puhastatakse ja desinfitseeritakse. Olukorrast lähtuvalt on Rootsi teatanud, et bakteriaalse neeruhaiguse alast staatust tema territooriumi aladel, mis on loetletud otsuse 2010/221/EL II lisas, hinnatakse 2014. aastal. Seepärast on Rootsi eesmärgiga viia heakskiidetud likvideerimisprogramm lõpule taotlenud, et pikendatakse ajavahemikku, mille kestel ta võib kohaldada otsuses 2010/221/EL sätestatud turulelaskmise ja impordi piiranguid teatavate veeloomade partiide suhtes, mida tuuakse bakteriaalse neeruhaiguse likvideerimise programmiga hõlmatud aladele tema territooriumil.
See andmekategooria võimaldab kindlaks määrata, kuivõrd ühtsed on erinevad õiguslikud nõuded. Otsustav ei ole mitte see, kes on taotlenud testi tegemist, vaid see, milliseid õigusnorme on järgitud, st tähtsustatud on võimalikult ulatuslikku ühtlustamist.
(7)

Sektoreid „Kipsitootmine” ja „Kipsist ehitustoodete tootmine” (NACE koodid vastavalt 2653 ja 2662) on 2012. aastal uuesti hinnatud. Kvalitatiivne hindamine näitas, et turgu iseloomustavad suurenev kaubavahetus, eelkõige üha hoogustuv importimine riikidest, kus tootmine on odavam, tugevnenud rahvusvaheline konkurentsisurve ning asjaolu, et vaatlusaluste aastate kasumimarginaalid olid tagasihoidlikud, mis vähendab käitiste suutlikkust teha investeeringuid ja vähendada heitkoguseid. Nimetatud tegurite koosmõju põhjal tuleks kõnealuste sektorite puhul pidada kasvuhoonegaaside heite ülekandumise ohtu märkimisväärseks ja need tuleks lisada selliste sektorite ja allsektorite loetellu, mille puhul kasvuhoonegaaside heite ülekandumise ohtu peetakse märkimisväärseks.
(3)

Alates 2010. aastast on kaks ettevõtjat (Anwil SA ja CUF Químicos Industriais SA) lakanud kasutamast kontrollitavaid aineid tootmise abiainetena. Kolmas ettevõtja (Arkema France SA) teavitas Prantsusmaa pädevaid asutusi, et tema 2007., 2008., 2009., 2010. ja 2011. aastal komisjonile esitatud heitkoguste andmetes esines olulisi ja ilmseid vigu, mille tulemusena tema aastased heitkogused olid suuresti alahinnatud. Komisjon arvutas nende andmete põhjal ettevõtja heite ülemmäära, mis on sätestatud otsuse 2010/372/EL lisas, kus on loetletud ettevõtjad ja maksimaalsed heitkogused aastas iga ettevõtja kohta. Prantsusmaa pädevad asutused uurisid seda väidet ja leidsid, et esitatud andmetes esines tõesti eespool nimetatud ilmseid vigu. Kõnealused vead esitatud andmetes ei tundu olevat tahtlikud ja nende tulemusel seati ettevõtjale heite ülemmäär, mis oli oluliselt madalam kui see, mis oleks seatud õigesti esitatud aastaste heitkoguste andmete korral. Otsuse 2010/372/EL lisas sätestatud ettevõtja heite ülemmäär ei kajasta seepärast õigesti tema varasemaid aastaseid heitkoguseid ja see tuleks parandada.
(3)

Marutaud on loomahaigus, mis mõjutab peamiselt mets- ja kodukiskjalisi ning millel on rasked tagajärjed rahvatervisele ja mis on loetletud otsuse 2009/470/EÜ lisas.
(6)

Nõukogu on jõudnud järeldusele, et isikud, rühmitused ja üksused, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, on osalenud terroriaktides nimetatud ühise seisukoha artikli 1 lõigete 2 ja 3 tähenduses, et pädev asutus on teinud nende suhtes otsuse selle ühise seisukoha artikli 1 lõike 4 tähenduses ning et nende suhtes tuleks jätkata nimetatud ühises seisukohas sätestatud eripiirangute kohaldamist.
(8)

2014. aasta eelarveprojektis prognoosib valitsus valitsemissektori võla suhte tõusu 58,1 %-lt 2013. aastal 62 %-ni 2014. aastal ning edasist tõusu 64,1 %-ni 2015. aastal ja 64,7 %-ni 2016. aastal. Need arvud on veidi suuremad kui 2013. aasta septembris Horvaatia majandus- ja eelarvepoliitika suunistes esitatud andmed, mille kohaselt valitsemissektori võla suhe pidi valitsuse prognoosi kohaselt 2013. aastal ulatuma 56,6 %-ni ning 2014., 2015. ja 2016. aastal vastavalt 60,6, 63,4 ja 65,3 protsendini. Komisjoni talituste 2013. aasta sügisprognoosis on 2013. aasta kavandatud valitsemissektori võla suhteks märgitud 59,7 % SKPst. Muutumatu poliitika korral prognoositakse, et valitsemissektori võla suhe ületab 2014. aastal 60 %, tõustes seega kõrgemale aluslepingu järgsest kontrollväärtusest 60 %. Praegu kättesaadava teabe põhjal tõstaks USA dollarites võlakirjade emissioon 2013. aasta novembris valitsemissektori võla suhte 60 % tasemest kõrgemale juba 2013. aasta lõpuks. Määruse (EÜ) nr 1467/97 artikli 2 lõikes 1a on sätestatud, et võlakriteeriumi nõue loetakse ühtlasi täidetuks juhul, kui komisjoni eelarveprognoosist ilmneb, et nõutud erinevuse vähenemine esineb kolme aasta jooksul, kaasa arvatud need kaks aastat, mis järgnevad viimasele aastale, mille kohta on andmed olemas. Horvaatia ametiasutuste ja komisjoni talituste prognoosid näitavad, et valitsemissektori võla suhe on jätkuvalt suure eelarvepuudujäägi ja vähese majandusaktiivsuse tõttu kasvamas ning jätkab seda suundumust kogu prognoositava perioodi vältel. Sellest saab järeldada, et võla võrdlustaset ei ole saavutatud ja seega on ELi toimimise lepingu võlakriteeriumi nõue täitmata.
(2)

Sigade aafrika katku puhangu korral on oht, et haigusetekitaja võib levida teistesse seakasvatusettevõtetesse ja metssigadele. Seetõttu võib see elussigadega või nende toodetega kauplemisel levida ühest liikmesriigist teistesse liikmesriikidesse ja kolmandatesse riikidesse.
3)

Lisa muudetakse järgmiselt. a) Osa 1 „Üldine raamistik ja eesmärgid” neljanda lõigu esimene taane asendatakse järgmisega: „— konsultatsioonide pidamine võimalikult paljude riikidega, sõltumata sellest, kas nad juba osalevad aktiivselt kosmoseküsimustes või veel mitte, et arutada käesolevat ettepanekut ja koguda nende seisukohti, korraldades eelkõige kuni neli mitmepoolset ekspertide koosolekut käesoleva ettepaneku arutamiseks;” b) Osa 2.3 pealkiri asendatakse järgmisega: „2.3. Projekt 3: kuni nelja mitmepoolse ekspertide koosoleku korraldamine rahvusvahelise tegevusjuhendi ettepaneku arutamiseks.” c) Osa 2.3.3 asendatakse järgmisega: „2.3.3. Projekti kirjeldus Kuni nelja mitmepoolse ekspertide koosoleku korraldamine. — Soovitatakse, et esimesed kaks koosolekut leiaks aset Euroopas ja kaks järgmist koosolekut väljaspool Euroopat. Selle otsuse teeb kõrge esindaja, tuginedes UNIDIRi poolt esitatud ettepanekutele. — Koosolekute struktuuri, päevakorra ja osalemise kohta teeb otsuse kõrge esindaja, tuginedes UNIDIRi poolt esitatud ettepanekutele.” d) Osa 5 „Kestus” esimene lõik asendatakse järgmisega: „Kõnealuse projekti eeldatav rakendamisaeg on 28 kuud.”